Document ID: 32006R1851

UREDBA KOMISIJE (ES) št. 1851/2006
z dne 14. decembra 2006
o spremembi Priloge I k Uredbi Sveta (EGS) št. 2092/91 glede paše konvencionalne krme med obdobji sezonske selitve živali
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1) in zlasti druge alinee člena 13 Uredbe,
ob upoštevanju naslednjega:
(1)
Pravila ekološke pridelave za živinorejo, ki so določena v delu B Priloge I k Uredbi (EGS) št. 2092/91 in vključujejo pravila za krmljenje, se morajo pri živalih uporabljati celo njihovo življenje.
(2)
Eno glavnih načel ekološkega kmetovanja je široka uporaba paše. V nekaterih državah članicah se uporaba paše na ekoloških površinah kombinira s tradicionalnim sistemom sezonske selitve živali.
(3)
Če se živali med sezonsko selitvijo preselijo peš z enega pašnika na drugega, bodo šle skozi konvencionalne površine in se pasle po njih tako na poti na področja sezonske paše in nazaj kakor tudi med različnimi sezonskimi selitvami živali med pašniki.
(4)
Treba je zagotoviti, da se lahko sezonska selitev živali za ekološko živinorejo nadaljuje, ne glede na dejstvo, da bodo živali zaužile določeno količino konvencionalnih vlaknin.
(5)
Uredbo (EGS) št. 2092/91 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem odbora, ustanovljenega s členom 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
V delu B Priloge I k Uredbi (EGS) št. 2092/91 se vstavi naslednja točka 4.10:
„4.10.
Ne glede na točko 4.13 se lahko živali med obdobji sezonske selitve pasejo po konvencionalnih površinah, ko se selijo peš z enega pašnega področja na drugega. Popasena konvencionalna krma v obliki trave in druge vegetacije, po kateri se živali pasejo, v tem obdobju ne presega 10 % skupnega letnega krmilnega obroka. Ta vrednost se izračuna kot odstotek suhe snovi v krmi kmetijskega izvora.“.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. decembra 2006

Labels: 6